google/wiki40b huggingface dataset:
עלי זית וחרב

עלי זית וחרב הוא כתב עת היסטורי לחקר תולדות כוח המגן העברי בארץ ישראל בעת החדשה.

היסטוריה

כתב העת "עלי זית וחרב" נוסד בשנת 1990, והוא יוצא לאור מטעם מרכז גלילי לחקר כוח המגן. הוצאת כתב העת ניזומה ברוח מפעלו המחקרי של ישראל גלילי לתיעוד ולחקר תולדות ארגון ההגנה, צבא "המדינה שבדרך".
כתב העת נועד לליבון סוגיות היסטוריות בתולדות כוח המגן העברי – המערכה לעצמאות, ההעפלה לארץ ישראל, ההתיישבות האסטרטגית, התגייסות היישוב העברי לצבא הבריטי במלחמת העולם השנייה, המאבק המזוין נגד גזֵרות "הספר הלבן", קרבות מלחמת הקוממיות וגיבוש תפיסת הביטחון הלאומי – בשִלהי השלטון העות'מאני, בתקופת המנדט הבריטי בארץ ישראל ובתקוּמת מדינת ישראל.
בשני הכרכים הראשונים פורסמו מאמרים כלליים בנושאי כוח המגן וניתוח תעודות היסטוריות. מהכרך השלישי ואֵילך נבחר לכל כרך נושא מרכזי, ולצִדו מופיעים מאמרים היסטוריים נוספים.
שמונת הכרכים הראשונים של "עלי זית וחרב" הוצאו לאור בהוצאת משרד הביטחון, ושמונת הכרכים ט'–ט"ז הוצאו לאור בהוצאת כרמל. כרכים י"ז–י"ח יצאו לאור בהוצאת משרד הביטחון והוצאת מודן.

חברי המערכת

חברי מערכת 'עלי זית וחרב' לדורותיה: ד"ר מאיר פעיל, ד"ר מרדכי בר-און, אסנת שירן, נרי אראלי, שמואל סטמפלר, ד"ר עירית קינן, שלמה סלע, פרופ' אביבה חלמיש, שִמרי סלומון, פרופ' יגאל שפי, פרופ' זכּי שלום, ד"ר גד קרויזר, ד"ר איתמר רדאי, פרופ' גדעון ביגר.

הכותבים

משתתפים בולטים בכרכי עלי זית וחרב (לפי סדר כרונולוגי): ד"ר משה סנה, ד"ר פנחס עופר, ד"ר אלחנן אורן, נשיא המדינה פרופ' אפרים קציר, סא"ל יונה בנדמן, פרופ' אלון קדיש, ד"ר מוחמד יוסף סואעד, ד"ר משה ארנוולד, פרופ' מוסטפא כבהא, פרופ' ארנון גולן, ד"ר שמעון אביבי, פרופ' מאיר חזן, ד"ר תמיר גורן, פרופ' דב לוין, פרופ' יואב גלבר, פרופ' יהושע בן-אריה, פרופ' בני מוריס, ד"ר מרדכי בר-און, פרופ' מוסטפא עבאסי, הסופר מאיר שלו, ד"ר רונן יצחק, פרופ' מרדכי גיחון, אברהם עקביה, ד"ר מרדכי נאור, ד"ר יגאל אייל, אלוף שלמה שמיר, ד"ר יאיר שפיגל, ד"ר ענת גרנית-הכהן, פרופ' לילך רוזנברג-פרידמן, פרופ' יגאל עילם, ד"ר איתמר רדאי, ד"ר אופירה גראוויס-קובלסקי, ד"ר בני גשור, עו"ד חיים שנהב, פרופ' יוסי בן-ארצי, פרופ' זאב צחור, ד"ר יעקב צור, נשיא המדינה יצחק נבון, פרופ' יוסי כץ, ד"ר ענת קדרון, פרופ' משה ארנס, עו"ד דרור לין, פרופ' אבי שליים, ד"ר צבי צמרת, פרופ' אמיר גולדשטיין, פרופ' עוזי ארד, פרופ' אבי עורי, פרופ' אריה אלדד, פרופ' ערן דולב, פרופ' צפורה שחורי-רובין, פרופ' יורם אפשטיין, פרופ' יהודה דנון, ד"ר מחמד עָקְל, יהודה עציון, דודי זילברשלג, ד"ר אהרֹן עזתי, ד"ר יורם פריד, פרופ' גדעון ביגר, ד"ר אל"ם חיים סרברו, פרופ' זכּי שלום, ד"ר יוסרי ח'יזראן, ד"ר נעמה בן-זאב, פרופ' יחיעם ויץ, פסח מלובני. 
לאור מדיניות טיפוחם של היסטוריונים בתחילת דרכם המחקרית, מערכת "עלי זית וחרב" מעמידה לרשותם את במת הפרסום, בהתאם לכללי הבחינה (לקטוּרה) האקדמיים המחייבים.
ג'סו

ג'סו הוא צבע בסיס המשמש לאמנות, המבוסס על סידן פחמתי. קיימות מספר נוסחאות לייצור ג'סו: הוותיקה יותר נמצאת בשימוש מספר מאות שנים ומורכבת מסידן פחמתי ודבק חיות, העשוי מעורות ארנבות; הנפוצה ביותר החל מהמאה ה-20 היא ג'סו אקרילי, בו הוחלף דבק הארנבות בשרף אקרילי כלשהו (על פי רוב לטקס) עם תוספת צבען (לרוב לבן טיטניום). שתי הנוסחאות יוצרות צבע, שבמשיחה על משטח מתייבש במהירות לגוון לבן חזק. עם זאת, קיימות גרסאות של ג'סו בכל גוון נדרש, על ידי החלפת הצבען המוסף.

מקור השם

ג'סו הוא תעתיק מהמילה האנגלית Gesso, שהושאלה מאיטלקית, בה משמעותה "גיר לוח". משמעות זו דומה למילה היוונית Gypsum, שבאה לתאר חומר דומה מאוד, המורכב מדבק חיות וגבס במקום סידן פחמתי. כיום באיטלקית המונח משמש גם לתיאור המחצב גבס.
האקדמיה ללשון העברית טרם העניקה שם עברי לג'סו, ולפיכך משתמשים בתעתיק המילולי בעברית.

שימוש

ג'סו משמש על מנת להכין משטחי ציור לצביעה. מרקמו גרעיני מספיק על מנת לתפוס את הצבע מהמברשת, אך חלק דיו על מנת שמרקם הציור לא ייפגם. הגמישות של הג'סו מסייעת לציור שעליו להתמודד עם שינויי לחות וטמפרטורה. על פי רוב, ציורי שמן וטמפרה בוצעו על משטח מכוסה ג'סו באופן מסורתי. 
נהוג להכין לוח כמשטח ציור במספר שכבות ג'סו, בתהליך ארוך והדרגתי, טרם הציור עליו. הכנת קנבס לציור דורשת משיחת ג'סו, אך תהליך ההכנה מהיר יותר.
מגודלים 2

עלילה

פרק זה לוקה בחסר. אנא תרמו לוויקיפדיה והשלימו אותו.  
הסרט מתרחש שלוש שנים לאחר אירועי הסרט הראשון. לני פדר (אדם סנדלר) ומשפחתו עברו לעיירה הקטנה בה הוא וחבריו גדלו. הסרט עוקב אחרי היום האחרון ללימודים בו הילדים מתכוננים לחופשת הקיץ, והמבוגרים מתכננים מסיבה בביתו של לני. היגינס פוגש את בנו שלא ידע עליו ומנסה להתחבר איתו בעוד ששאר החברים נכנסים למלחמה עם תלמידי קולג' על אזור הבילויים בעיירה.

צילומים והפקה

הסרט נכתב על ידי אדם סנדלר, טים הארלאי ופרד וולף, בוים על ידי דניס דוגן והופץ על ידי סרטי קולומביה. צילומי הסרט נמשכו כחודשיים וחצי, מ-2 במאי 2012 עד 15 ביולי 2012. הסרט יצא לאקרנים ב-12 ביולי 2013 בארצות הברית וב-11 ביולי בישראל.
פנטיום

עד גרסה D

פנטיום עובד בארכיטקטורת 32 סיביות, במנגנון הפעולות IA-32.
המיקרו־ארכיטקטורה של הפנטיום היא (NetBurst), המאפשרת עבודה במהירות השעון עד 4 GHz.
עובד בטכנולוגיית ריבוי נימים (עיבוד מקבילי במעבד אחד).

פנטיום Dual-Core

סדרה זו מבוססת על גבי ארכיטקטורת ה־Core הקיימת במעבדים כפולי הליבה של אינטל, הסדרה נועדה לשוק הנמוך. השוני הוא מהירות שעון נמוכה יותר וזיכרון מטמון נמוך לעומת מעבדי ה־Core 2. מעבדים אלו לא בנויים על הארכיטקטורה של פנטיום 4 ו־D ולכן אינם מכילים ליבות לוגיות אך מכילים 2 ליבות פיזיות הודות לארכיטקטורת ה־Core. למעבדי E2000 יש 1MB של זיכרון מטמון וליתוגרפיה של 65 ננומטר, למעבדי ה־E5000 וה־E6000 יש 2MB של זיכרון מטמון והם יוצרו בליתוגרפיה של 45 ננומטר. מהירות השעון נעה בין 1.6 GHZ עד ל־2.4 GHZ במעבדי ה־E2000. ובמעבדי ה־E5000 וה־E6000 מהירות השעון נעה בין 2.5 GHZ לגרסת ה־E5200 עד ל־2.93 למעבד ה־E6500,
אנוכיות

אָנוֹכִיּוּת (או אֵגוֹאִיזְם או אגוטיזם) זהו מצב בו האדם שם אך ורק את עצמו, צרכיו ומחשבותיו בראש מעייניו, והוא הראשון לסדר העדיפויות שלו, באופן קבוע. אדם אנוכי עשוי להתעלם מתחושותיהם, צורכיהם ונקודות המבט של האחרים. 
אנוכיות קיצונית שמהווה הפרעת אישיות קבועה יחסית וכוללת עיסוק מוגזם של האדם בעצמו וביכולותיו, מכונה הפרעת אישיות נרקיסיסטית ("נרקיסיזם").
התכונה ההפוכה לאנוכיות היא זולתנות (אלטרואיזם), המבטאת הענקה והתחשבות בזולת ללא תמורה.

אנוכיות קבוצתית

הגם שאנוכיות מדברת על תכונה שיש לאדם אחד - בחברה המודרנית גם קבוצת אנשים עשויה להיות מואשמת באנוכיות. זאת כאשר עולה תחושה שהקבוצה דואגת לצרכיה בלבד וכמעט ואינה מתקשרת עם קבוצות אחרות, או שחבריה אינם מתקשרים תכופות עם בני אדם הנמצאים מחוץ לקבוצה.
קטיעה

כריתת איבר כירורגית

כריתת איבר כירורגית היא ניתוח כירורגי להסרת איבר.

מקרים

כאשר מטופל מתבקש לעבור ניתוח לכריתת איבר מסוים, ישנה סיבה לכך. סיבות נפוצות למדי הן אפנדציטיס (מצב מסכן חיים, שבו אם לא יעבור החולה ניתוח להסרת התוספתן, הוא יקרע וידמם לתוך הבטן) ואבנים בכיס המרה (ניתוח בטן שמבוצע כאשר ישנה חסימה משמעותית ביותר בכיס המרה, כאשר כיום מעדיפים להשתמש בלפרוסקופיה לפתרון הבעיה).
סיבות נפוצות פחות להוצאת איברים פנימיים הן הגדלה מסיבית או קריעה של טחול (ובמקרים נפוצים אחרים בשל לימפומה הפוגעת בו), או גידול סרטני בלתי ניתן לריפוי על ידי הקרנות באיברים כמו הריאה (במקרה שהגידול לא התפשט לריאה השנייה), הכליה (למשל בגידול וילמס) או הקיבה. קיבה נכרתת גם במקרה של כיב עז שאינו מחלים. כריתה של ריאה או כליה מחייבת פעילות תקינה של הריאה או הכליה הנותרת.

סיכונים

לרוב, הטיפול לאחר ניתוח הכריתה הוא מסובך ביותר. בכריתת קיבה, למשל, יש צורך לאכול כמויות מווסתות של אוכל מכיוון שהקיבה שהיא מווסת המזון איננה, ואכילת יתר עשויה להציף את המעי. במקרה של כריתת טחול יש להתחסן מפני חיידקים אלימים ולקחת אנטיביוטיקה כנגד זיהומים המטופלים במצב רגיל על ידי הטחול. במקרה של כריתת ריאה או כריתת כליה יש לעקוב אחר תפקוד האיבר הנותר, למרות שהגוף עשוי לתפקד היטב עם הכליה או הריאה הנותרת.
כריתה של איבר חיצוני כמו שד, עין או גפה מסכנת את המטופל בדיכאון עמוק. התברר שככל שהמאמצים לשיקום האיבר אחרי כריתה או להחלפתו בתותב מוקדמים יותר, כך הנזק הנפשי למטופל הוא קטן יותר. בחלק מהמקרים תהליך השיקום יכול להתחיל מיד אחרי ניתוח הכריתה, ואף בטרם מעירים את המטופל מההרדמה.

גידם ביהדות

בעת מתן תורה נרפאו כל המומים בבני ישראל, ובין השאר גם לא היו בהם גידמים.
בני ישראל שגלו לבבל אחר החורבן הראשון קצצו את אגודליהם, כדי לא לשיר ולנגן משירי ציון בפני נבוכדנאצר.
לבר-כוכבא היו מאתים אלף חיילים, שקצצו אחת מאצבעותיהם, כדי לבדוק את גבורתם
.
נחום איש גם זו היה גידם משתי ידיו.
קטיעה כעונש - בעמים הקדמונים, ובחוקי האסלאם עד היום, מהווה קטיעת ידיים או אצבעות עונש מקובל. בחוקי חמורבי העונש של קטיעת גפה ניתן לבן שהכה את אביו, לרופא שגרם למותו או לעיוורונו של החולה שלו, לרופא שהטביע חותם על עבד מבלי שנתבקש לכך, ולאיכר חכיר שגנב תבואה מבעל השדה.
במקרא מתואר עונש כריתת בהונות אצל אדני בזק, שקצצו את בהונות ידיו ורגליו, כמו שהוא קצץ בהונות ידיהם ורגליהם של מלכי אויביו, אך היה זה רק לאחר מותם.
בתלמוד מסופר על יששכר איש כפר ברקאי, שקצצו את ידיו כעונש על שלא היה לו אימת מלכות.
סיפור ידוע מימי הביניים על קטיעה כעונש, הוא סיפורו של רבי אמנון ממגנצא, שהמלך פסק לו עונש אכזרי של קטיעת הידיים והרגליים. כעבור ימים ספורים, באמצע תפילת מוסף של ראש השנה, הוא נפטר מייסורים, מתוך תפילה שחיבר ברגעיו האחרונים: "ונתנה תוקף".

תחושת פנטום

כריתת גפה או חלק מגפה יוצרת תחושת פנטום - אשליה שהגפה שנכרתה עדיין קיימת. תחושת פנטום יכולה להיווצר רק אם הקטיעה נעשתה באדם שכבר מלאו לו שמונה שנים. תחושת הפנטום כשלעצמה היא תחושה חסרת נזק והיא עשויה אף להועיל בתפעול תותב. אולם, לבד מתחושת פנטום עשוי להיווצר גם כאב פנטום - כאב שאדם מפרש כאות לנזק בגפה חסרה. כאבים אלה עשויים להיות עזים ולשבש את איכות החיים.
משפחת רדגרייב

משפחת רדגרייב (באנגלית: Redgrave) היא שושלת של שחקנים בת חמישה דורות. בני המשפחה הופיעו בתיאטרון מתחילת המאה ה-19, ומאוחר יותר בסרטי קולנוע ובטלוויזיה. כמה מבני המשפחה כתבו מחזות וספרים. ונסה רדגרייב היא הבולטת ביותר בהיותה זוכת פרסי אוסקר, טוני, גלובוס הזהב ואמי.

עץ המשפחה

עצי המשפחה הבאים מציגים את בני המשפחה הבולטים.
מייק טרוי

ביוגרפיה

טרוי נולד באינדיאנפוליס, שבאינדיאנה. הוא החל להתאמן בגיל 12. בהמשך למד באוניברסיטת אינדיאנה ושחה בהדרכתו של דוק קונסילמן.

שיאן עולם

בתחרות שנערכה בלוס אלטוס שבקליפורניה ב-11 ביולי 1959 קבע טרוי פעמיים שיא עולם במשחה ל-200 מטר פרפר, בפעם הראשונה (2:19.0 דקות) היה זה שיא העולם הרשמי הראשון במשחה זה לאחר הגדרת הסגנון החדש ובפעם השנייה העמידו על תוצאה של 2:16.4 דקות. חודש וחצי לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות, זהב וכסף. מדליית זהב במשחה שליחים 4x100 מטר מעורב בתוצאה של 4:14.9 דקות ומדליית כסף במשחה ל-200 מטר פרפר בתוצאה של 2:18.3 דקות, אחרי בן ארצו דייב גילנדרס (2:18.0 דקות).
בתחרות שנערכה באוונסוויל שבאינדיאנה ב-10 ביולי 1960 שיפר טרוי שוב את שיאו העולמי במשחה ל-200 מטר פרפר והעמידו על 2:15.0 דקות, שבועיים לאחר מכן, בטולדו שבאוהיו הוא שוב שיפר את שיאו העולמי והעמידו על 2:13.4 דקות. נוסף לכך הוא היה שותף לשני שיאים עולמיים במשחי שליחים, במשחה ל-4x200 מטר חופשי (8:17.0 דקות) ובמשחה ל-4x100 מטר מעורב (4:09.2 דקות). שבועיים לאחר מכן, בתחרות שנערכה בדטרויט שבמישיגן הוא שיפר פעם נוספת במשחה ל-200 מטר פרפר את שיאו העולמי והעמיד אותו על 2:13.2 דקות, והוכיח שהוא מוכן למשחקים האולימפיים.

אלוף אולימפי

באולימפיאדת רומא (1960) זכה טרוי בשתי מדליות זהב, במשחה ל-200 מטר פרפר בשיא עולם חדש של 2:12.8 דקות, לפני נוויל הייס מאוסטרליה (2:14.6 דקות) ודייב גילנדרס (2:15.3 דקות) ובמשחה שליחים 4x200 מטר חופשי ביחד עם ג'ורג' האריסון, ריצ'רד בליק וג'ף פארל בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין שלישי, הוא שחה ב"זינוק שליחים" תוצאה של 2:02.9 דקות. שיאו העולמי נשבר לאחר שנה על ידי בן ארצו קארל רובי (2:12.6 דקות).

עיטור כוכב הכסף

לאחר פרישתו משחייה תחרותית, שימש טרוי כקצין בצי האמריקני וזכה בעיטור כוכב הכסף, במלחמת וייטנאם. לאחר השרות הצבאי הוא התגורר בסן דייגו, שם עבד כמאמן שחייה וכסוכן נדל"ן. אחד מחניכיו היה מייק סטאם - אלוף אולימפי אלוף עולם ושיאן עולם.
טרוי נפטר באריזונה ב-3 באוגוסט 2019.
התקה (פסיכולוגיה)

התקה (באנגלית: Displacement) היא מנגנון פסיכולוגי שבאמצעותו מועבר מטען רגשי בצורת דחף או רגש מסוים, מהאובייקט האמיתי שלו לעבר גורם אחר. המנגנון הוא אחד התהליכים הבסיסיים של התפקוד הנפשי, והוא נמצא בין הסימפטומים הנוירוטים ומופיע בצורה כללית בכל המבנים של הלא-מודע. 
מטרת המנגנון היא הפחתת לחץ, וניתן להבחין בו אצל בני-אדם במהלך היום-יום (לדוגמה: אב אשר ננזף במקום עבודתו חוזר לביתו ונטפל לילדיו). פעולות ההתקה קיימות גם אצל בעלי-חיים ותוארו בפירוט על ידי אותולוגים (לדוגמה: דרור שניצב מול ראי נואש מכך שאינו מסוגל להגיע אל יריבו ומתחיל להכות במקורו בעץ). התקה מתרחשת כאשר אדם מדחיק תחושות חיבה, פחד או דחפים כלפי אדם אחר. ההבנה שהבעת רגשות מסוימים אינה רציונלית או בלתי מקובלת מבחינה חברתית, גורמת לנפש למנוע מאותם רגשות להפוך למעשים. אולם, הרגשות הללו מועברים כלפי אדם או חיה שמקובל להביע כלפיהם רגשות כאלו. למשל, תלמיד שחש כעס כלפי המורה שלו שנתן לו ציון נמוך עלול לחשוש מקבלת עונש במידה והוא יבטא את העוינות שהוא חש כלפיו. על כן, אותו תלמיד עשוי באופן בלתי מודע 'להעביר' את התחושות השליליות כלפי חברו הטוב ביותר תוך מתן תירוצים ליחס הרע והבלתי מוצדק שהוא מפגין.     
זיגמונד פרויד השתמש במונח בתאוריה הפסיכואנאליטית שלו ובטכניקת הטיפול בפירוש חלומות. ההתקה כמנגנון חלימה באה לידי ביטוי בחלימה על אלמנט נייטרלי במקום על אלמנט משמעותי ומאיים. כך, למשל, נער עשוי לחלום שהוא מנשק את אחותו התאומה של נער אליו הוא מתקשה להודות שהוא נמשך.
אשר פנטהון סיום

ביוגרפיה

סיום נולד וגדל בכפר במחוז גונדר, במדינת אמהרה שבאתיופיה. בילדותו היה רועה צאן. עלה לישראל בגיל 13 ברגל דרך סודאן במסגרת מבצע משה בשנת 1984.
סיום בעל תואר ראשון בחינוך ממכללת וינגייט ותואר שני בהגירה ושילוב חברתי מהמרכז האקדמי רופין.
ניהל את מחוז דרום וירושלים במחלקה לקליטה ועלייה בסוכנות היהודית עד שנת 2010. לאחר מכן כיהן כראש משלחת הסוכנות היהודית לאתיופיה. לאחר מכן ניהל את מרכז הקליטה באשדוד. במהלך תפקידו באתיופיה עלו נגדו טענות על קבלת שוחד ושיקולים לא ראויים בקביעה מי יעלה לישראל. הממונים עליו בסוכנות דחו את ההאשמות ובספטמבר 2017 אף הגיע להסדר בו פוצה על ידי עיתונאי שפרסם עליו טענות בעניין זה.
לקראת הבחירות לכנסת העשרים שובץ במקום ה-14 ברשימת מפלגת "כולנו". המפלגה קיבלה 10 מנדטים, וסיום לא נכנס לכנסת בהיבחרה; בעקבות התפטרותו מהכנסת של השר יואב גלנט לקראת הבחירות לכנסת העשרים ואחת שהוקדמו לאפריל 2019 ופרישתו מהרשימה של תומר אוזן, קודמו ברשימת המפלגה, נכנס סיום ב-2 בינואר 2019 לכנסת.
לקראת הבחירות לכנסת ה-21 שובץ במקום השמיני ברשימת כולנו אך לא נכנס לכנסת.
קאלידו קוליבאלי

קריירה

קאלידו קוליבאלי נולד בסן-דייה-דה-ווז' שבצרפת להורים שהיגרו מסנגל והחל את דרכו המקצועית בכדורגל בספורטינג סן-דייה מועדון מקומי בצרפת. במהלך נעוריו, שיחק קוליבאלי במחלקות הנוער של ספורטינג סן-דייה ושל מץ שנחשבה לבכירה יותר עד שבשנת 2010, הועלה קוליבאלי לסגל הבוגר של המועדון וחתם על חוזה בקבוצה לעונה אחת. את הופעת הבכורה שלו ערך קוליבאלי ב-20 באוגוסט 2010 במדי הקבוצה הבוגרת של מץ. במהלך שנתיים בקבוצה הבוגרת של מץ רשם קוליבאלי 42 הופעות ליגה וכבש שער אחד עד שב-29 ביוני 2012, חתם על חוזה לארבע עונות בגנק הבלגית.
ב-23 באוגוסט 2012, ערך קוליבאלי את הופעת הבכורה שלו במדי גנק בשלב הפלייאוף של הליגה האירופית בהפסד 2-1 ללוצרן השווייצרית. ב-23 בדצמבר, כבש קוליבאלי את שער הבכורה שלו במדי גנק בהפסד קבוצתו 4-2 לאנדרלכט במסגרת הליגה הבלגית. קוליבאלי הפך לשחקן הרכב קבוע בגנק והיה לאחד הבלמים הבולטים של הקבוצה ורשם 64 הופעות ליגה בהן כבש שלושה שערים.
ב-2 ביולי 2014, חתם קוליבאלי על חוזה לחמש עונות בנאפולי מהסרייה א' ששילמה עבורו שישה וחצי מיליון ליש"ט. ב-19 באוגוסט, ערך קוליבאלי את הופעת הבכורה שלו במדי נאפולי במסגרת שלב הפלייאוף בליגת האלופות בתיקו 1-1 נגד אתלטיק בילבאו הספרדית. ב-24 בספטמבר, כמעט חודש לאחר שערך את הופעת הבכורה שלו במדי נאפולי כבש קוליבאלי את שער הבכורה שלו בקבוצה בתיקו 3-3 עם פאלרמו.
ב-22 באפריל 2018 כבש קוליבאלי שער ניצחון בדקה ה-90 נגד יובנטוס. שער  זה קירב את קבוצתו לנקודה אחת בלבד מיובנטוס שבמקום הראשון בסרייה א'.
ב-31 באוגוסט 2019 כבש קוליבאלי שער ניצחון עצמי בדקה ה-90 נגד יובנטוס שהעניק לה ניצחון 4-3, זאת אחרי שקבוצתו נאפולי חזרה מפיגור 3-0 עד כדי שוויון 3-3.

קריירה בינלאומית

קאלידו קוליבאלי נולד וגדל בצרפת על ידי הורים סנגלים לכן היה ראשי לבחור באיזה נבחרת לאומית הוא יירצה לשחק. בשנת 2011, החל קוליבאלי לשחק עם נבחרת צרפת עד גיל 20. עד שבשנת 2015, בחר לייצג את נבחרת סנגל עימה לקח חלק באליפות אפריקה לאומות לשנת 2017.
סרסוטה

אתרי העיר

מוזיאון האמנות הלאומי של פלורידה ובשמו הקודם מוזיאון האמנות של ג'והן ומייבל רינגלינג.

תחבורה

את העיר משרת נמל התעופה הבינלאומי סרסוטה-ברדנטון.
עבודה עברית (פרויקט מוזיקלי)

פרויקט עבודה עברית הוא פרויקט מוזיקלי רחב היקף, במסגרתו מבצעים אמנים ישראלים גרסאות כיסוי לשירים שונים או יוצרים אלבומי קונספט המוקדשים לאמן ישראלי או לסוגה מוזיקלית. שם הפרויקט מתייחס למושג 'עבודה עברית' בשל העובדה שהפרויקט עוסק בזמר עברי.
עיכוב התפתחותי

גורמי סיכון

ילדים שמוגדרים כילדים הסובלים מעיכוב התפתחותי עשויים להיות ילדים שאובחנה אצלם גם לקות מוגדרת אחרת, כמו שיתוק מוחין, תסמונת גנטית ספציפית, או ליקוי אחר הגורם לעיכוב בהתפתחות. גורם אחר שעשוי להשפיע הוא הגורם הסביבתי, כגון גדילה בסביבה לא מספיק מעשירה ומטפחת, אשר אין ביכולתה לספק את הגירויים הנדרשים לילד ואף לסכנו. קבוצת הילדים שנמצאת בסיכון התפתחותי מוגבר כוללת: פגים במשקל לידה מתחת ל-1500 גרם, או שבוע 32 להיריון, כמו כן בקבוצת הסיכון נמצאים ילדים אשר נולדו לאמהות מכורות לסמים ואלכוהול, תינוקות אשר סבלו מסיבוכים בדרכי נשימה בלידתם, תינוקות עם חשד לזיהום תוך רחמי וחשד לפגיעות מוחיות שונות.

טיפול

לא תמיד מזוהה העיכוב ההתפתחותי בשלב מוקדם, לעיתים האבחון מתבצע בגיל בוגר יחסית בשל חוסר מודעות של ההורים, שלרוב מגיעים מרקע סוציו אקונומי נמוך, ועל כן נוצרים קשיים רבים נוספים, ביניהם פער לימודי של הילד, תחושת תסכול וחוסר ביטחון עצמי של הילד. אבחון בגיל צעיר עשוי לשפר את מצבו של הילד בצורה ניכרת. אגף שח"ר במשרד החינוך הוקם על מנת  למצוא מענה לצרכיהם של ילדים בעלי פערים לימודיים הנובעים מליקויי למידה בארץ, בהם ילדים בעלי עיכוב התפתחותי. קיימות דרכים שונות  לטיפול התפתחותי בילדים הסובלים מעיכוב התפתחותי, במסגרת בית הספר או מחוצה לו.
בתחום בית הספר המטרה היא לקדם ולפתח את כישוריו ויכולתו של הילד "החריג", לתקן ולשפר את תפקודו הגופני, השכלי, הנפשי וההתנהגותי ולהקנות לו ידע, מיומנות והרגלים המקובלים בחברה.
שיטת הטיפול עשויה להיות פרטנית או קבוצתית, בין אם הקבוצה היא כיתה, חלק מכיתה או כמה תלמידים מכיתות שונות. העזרים המשמשים לטיפול עשויים לכלול עזרים טיפוליים ייעודיים שעשויים להיות משולבים בסביבה הטבעית של התלמיד ומשמשים אותו בתפקודו היום יומי. 
שיטה נוספת של טיפול היא שיטה בגישה אלטרנטיבית, למשל; פסיכותרפיה (איזון הגוף והנפש), ריפוי בעיסוק

שירותי סיוע

נקבע כי יש צורך במכונים להתפתחות הילד וביחידות התפתחותיות טיפוליות. כיום כ-שליש מהמכונים להתפתחות הילד שייכים למשרד הבריאות וצמודים לבתי חולים כלליים, פרט למכון קהילתי אחד בירושלים. שאר המכונים ההתפתחותיים שייכים לקופות החולים השונות.
היחידות ההתפתחותיות הטיפוליות קשורות למכונים להתפתחות הילד, המטרה העיקרית של יחידות אלו היא מתן טיפולים על ידי צוות רב מקצועי, במקרים הקלים יותר. יחידות אילו אינן מאבחנות ליקויים התפתחותיים
חוק בריאות ממלכתי קבע כי על ילדים בעלי לקות התפתחותית, להיות מטופלים במכונים וביחידות מוכרות, במידה והילדים מטופלים על ידי מטפלים פרטיים, על המטפל להיות בעל ניסיון של שנתיים לפחות בעבודה במכון מוכר להתפתחות הילד.
כמו כן, נושא החינוך המיוחד מאוד התפתח בשנים האחרונות וכעת ישנם מוסדות לחינוך מיוחד שעובדים עם ילדים בעלי לקות התפתחותית ומאפשרים להם להשתלב בחברה באופן מקסימלי.
פס גלילה

"פס גלילה" (scrollbar) במחשבים, הוא הפס שבצד או בתחתית חלונות ודפדפנים, אשר באמצעותו גוללים את הדף למעלה או למטה, ימינה או שמאלה.
ה'גלילה' היא טכניקה אינטראקציה שבו טקסט רציף, תמונות או כל תוכן אחר יכול להיגלל לכיוונים למעלה, למטה, שמאלה או ימינה על תצוגת מחשב, כך שניתן יהיה לצפות בכל התוכן, גם אם חלק קטן מהתוכן ניתן לראות על המסך של המכשיר בבת אחת. הוא מציע פתרון לבעיה של ניווט למיקום ידוע או לא ידוע במרחב מידע דו ממדי. פס הגלילה ידוע גם בשם 'ידית' בממשק משתמש גרפי בגרסאותיו הראשונות. הוא נמצא במגוון רחב של מכשירים אלקטרוניים כולל מחשבים, מחשבונים גרפים, טלפונים ניידים, נגני מדיה ניידים. המשתמש מקיים אינטראקציה עם האלמנטים של סרגל הגלילה באמצעות שיטה כלשהי של פעולה ישירה, סרגל הגלילה מתרגמת פעולה זו לפקודות גלילה, והמשתמש מקבל משוב באמצעות עדכון חזותי של אלמנטים של סרגל הגלילה ושל תוכן הגלילה.
אף על פי שעיצובי גלילה שונים זה מזה לאורך ההיסטוריה, הם מופיעים בדרך כלל על צד אחד או שניים של אזור הצפייה כשטחים מלבניים ארוכים המכילים סרגל (או אגודל) שניתן לגרור לאורך מסלול מסוים כדי להזיז את גוף המסמך. הוא עשוי להיות ממוקם אנכית, אופקית, או שניהם. תלוי באיזה כיוון התוכן משתרע מעבר לגבולות שלו. שני החצים כלולים לעיתים קרובות על קצה אחד של ה'שוקת' (המקום שבו פס הגלילה עובר) עבור התאמות מדויקות יותר. ל- "שוקת" הזאת יש שמות שונים בסביבות שונות: ב- Mac OS X 10.4 הוא נקרא Scroller בפלטפורמת ג'אווה הוא נקרא "thumb" או "knob"; אתר מיקרוסופט.נט מתייחס אליו כאל "תיבת גלילה" או "תיבת אגודל" ("scroll box" or "scroll thumb"); בסביבות אחרות זה נקרא elevator" או "quint", "puck", "wiper" או "grip".
בעברית, לעיתים קיים בלבול בין לשונית (מחשבים) (tab) לבין פס גלילה.
סגול 59

2015-2018: עסק משפחתי

ב-17 במרץ 2015, יום הבחירות לכנסת ה-20, יצא המיקסטייפ הראשון של סגול 59, "תשאיר משהו לאורחים". המיקסטייפ, שיצא לאחר ששה אלבומי אולפן ושאורכו כ-45 דקות, הוצא להאזנה והורדה ברשת האינטרנט. המיקסטייפ יצא לציון 15 שנים לאלבומו הראשון של סגול 59, והוא מתמקד בהופעות האורח הטובות ביותר של סגול לצד קטעים נדירים, שיתופי פעולה ורמיקסים. בין המשתתפים: שאנן סטריט, פלד ואורטגה, סאז, רבל סאן, דן תורן, שי 360, וולקן, נצ'י נצ' ורבים אחרים. במיקסטייפ נכללים גם שירים שלא יצאו לפני כן או שיצאו רק על גבי סינגלים ונחשבים קשים להשגה.
ב-17 במאי 2015 הוציא סגול, יחד עם המוזיקאי היהודי-אמריקאי עמי יארס, את האלבום The Promised Land , ובו 16 שירים של הלהקה האמריקאית גרייטפול דד בתרגום לעברית. האלבום הוצע למכירה באתר באנדקמפ וזכה לסיקור רב בעיתונות המוזיקה העולמית. בישראל זכה האלבום, בין היתר, לסקירה נרחבת במוסף "גלריה" של עיתון "הארץ". בדצמבר 2015 יצאו סגול ויארס לסיבוב הופעות בארצות הברית, שכלל הופעות במיניאפוליס, סנט פול, אטלנטה, בולטימור, פילדלפיה, ניו ג'רזי וניו יורק. האלבום יצא על גבי דיסק וכן על גבי תקליט ויניל במהדורה מוגבלת.
ביוני 2015 יצא האלבום "שירים מהמיטה", שכלל 13 שירים שמילותיהם נכתבו על ידי הסופר והמחזאי רועי יבין. בין המשתתפים באלבום ניתן למצוא את הדג נחש, דן תורן, דפנה ארמוני ואחרים. רותם תרם לאלבום את "שיר השרוט". באותו חודש הוציאה הזמרת מירי אלוני את השיר "עבוד אבוד" שסגול היה שותף בכתיבת המילים והלחן שלו. השיר הופק על ידי פטריק סבג במסגרת פרויקט "929" ויצא כסינגל, הראשון של אלוני מזה שבע שנים.
ביולי 2015 יצא המיני-אלבום "עסק משפחתי", שרותם יצר יחד עם בנו, הראפר והמפיק המוזיקלי, בנו של רותם, שירוטו. באותה שנה התארח באלבום "כח", המשותף לשירוטו ולראפר אסקר, שיצא באוגוסט 2017.

2017-2018: סיבוב הופעות נוסף בארצות הברית ואלבום קאנטרי עם לוקץ'

במרץ 2017 יצא רותם לסיבוב הופעות נוסף בארצות הברית, שכלל הופעה בפסטיבל המוזיקה היהודית של אטלנטה וכן שלוש הופעות בניו יורק.
באוקטובר 2017 הוציא סגול את השיר "חלושעס למוצ"ש (בלוז בטעמי המקרא)" שהלחין והקליט לטקסט של מאיר אריאל, שלא פורסם לפני כן. סגול קיבל את הטקסט ממשפחת של אריאל, הלחין והקליט אותו לבקשת המשפחה.
ב-6 ביוני 2018, יום השנה למלחמת לבנון הראשונה, הוציא לאור, יחד עם הזמר והיוצר ארי גורלי, את הסינגל "שיר הסריקה", חידוש לשיר מחאה מתוך מופע הקאלט "כמו בתוך קופסה", שהועלה באמצע שנות השמונים. בהמשך החודש הופיע סגול במועדון Article 24 בבוסטון, וביצע סט אקוסטי של שירים מפרויקט The Promised Land.
ביולי 2018 התארח בשיר "חוגג ת'אהבה" של צמד ההיפ הופ התל אביבי "אבירי השולחן העגול", באלבומם "צלילי הניצחון 2".
בנובמבר 2018 הוציא סגול את השיר "ענבל אור", בהפקתו של שירוטו.
בדצמבר 2018 הוציא סגול רמיקס רשמי (בהפקת שירוטו) לשיר "הוא עלה" מתוך האלבום "המדבר הכחול" של יוסי פיין ובן אילון.
בחודש דצמבר 2018 הוציא סגול, בשיתוף עם הראפר והשחקן איתי לוקץ', בשם "סדרני העבודה" את האלבום "חורשים בבוץ". האלבום, שהפקתו נמשכה כחמש שנים, הוא יצירה הומוריסטית-פארודית בסגנון הקאנטרי ומושר בעברית. באלבום השתתפו גם המפיק אורי שוחט, הגיטריסט ליאור פרלה, הזמרת הילה חלואני והכנר עומר אשנו. האלבום ניתן להורדה חינם ולהשמעה בכל שירותי הסטרימינג.
You Can Call Me Al

רקע

בתחילת השיר שואל הדובר מדוע חייו כה קשים. השמות המופיעים בשיר הושפעו מביקור במסיבה שערך סיימון יחד עם אשתו דאז פגי הארפר. המלחין והמנצח הצרפתי פייר בולז השתתף אף הוא במסיבה וקרא לסיימון בטעות בשם "אל" ולאשתו פגי קרא בטעות בשם "בטי".
השיר הוקלט באולפן ההקלטות The Hit" " Factory שבניו יורק באפריל 1986. שירי האלבום הוקלטו באולפנים שונים ברחבי העולם. 
בוידאו קליפ לשיר השתתף השחקן צ'בי צ'ייס.
סדרת רדוול

רדוול (אנגלית: Redwall) היא סדרה של ספרי פנטזיה מאת הסופר בראיין ג'ייקס, הספר הראשון יצא לאור ב-1986. על אף שלספרים מעריצים בכל הגילאים, הם נכתבו במקור לקהל יעד של ילדים. ב-1999 נוצרה סדרת טלוויזיה בשם רדוול המבוססת על הספרים. לאחר מכן נוצרו עוד שתי עונות, שמבוססות על הספרים מטימאו ומרטין הלוחם. כרגע מתוכננת עונה נוספת לסדרת הטלוויזיה שמבוססת על הספר מוספלאואר. כרגע תורגמו לעברית רק 2 ספרים- רדוול ומטימאו.
אח"י גל

היסטוריה

הצוללות מסדרת גל נבנו עבור חיל הים במספנות ויקרס בבריטניה על פי תכנון גרמני שהיה מבוסס במידה רבה על דגם 206 הגרמני. הצוללת הראשונה, אח"י גל בפיקודו של סא"ל ישראל לשם, הגיעה לארץ ב-21 בדצמבר 1976. ב-18 בינואר 1977 בהיותה בצלילה מול ראש הכרמל, ספגה הצוללת חבטה חזקה בקרקעית. מפקד מספנת חיל הים חנוך בן אליהו שיכנע את מפקד חיל הים  מיכאל ברקאי לבצע את התיקון המסובך בארץ. התיקון ארך כחצי שנה והצוללת שבה לתפקוד מלא..
במלחמת לבנון השתתפה אח"י גל, במשימות של התרעה מהתערבות הצי הסורי.
בשנת 2007, לאחר שלא נמצאו קונים לצוללות המיושנות, שופצה אח"י גל על ידי המספנה הגרמנית והפכה לצוללת מוזיאון. בעזרת מימון גרמני הועברה הצוללת אל מוזיאון ההעפלה וחיל הים שבחיפה. הצוללת שבה לישראל ב-7 באוקטובר 2007 והועברה על גבי משאית למוזיאון.